Critérium international de cross cyclo-pédestre

De Critérium international de cross cyclo-pédestre (C.I.) war eng populär Kompetitioun am Cyclo-cross (Vëlosport), déi um héchste Niveau all Joer mat e puer Ënnerbriechunge vun 1924 bis 1949 (20 Editiounen) ausgedroe gouf, an als offiziéis Weltmeeschterschaft betruecht gouf.

An den 1920er Jore gouf a Frankräich festgestallt datt et wuel schonn a ville Länner Nationalchampionnater am Cyclo-Cross gouf, mee awer nach keng international Epreuve wou déi Bescht an där Disziplin sech miesse kéinten. An dësem Sënn gouf déi éischt Editioun vum “Critérium International de cross cyclo-pédestre” 1924 vun der Zeitung L'Auto et der Union vélocipédique de France an d'Liewe geruff. De Start vun der Course war zu Suresnes, engem Paräisser Faubourg. Vun do aus goung et dann iwwer de Mont Valérien an e Bësch am Weste vu Paräis. Déi bekanntst Schwieregkeet vum C.I., déi besonnesch vill Spectateuren ugezunn huet, war den Trou du diable. Op där Plaz ass et fir d'éischt schëtzeg biergof gaangen an direkt hannendrun grad esou géi biergop. Dat war sou schwéier a geféierlech, datt d'Coureuren an den Ufanksjore mol net um Vëlo erof gefuer sinn. Am Géigesaz zu modernen Cyclo-Cross-Courssen, déi op engem zouenen Circuit gefuer ginn, war d'Arrivée vum C.I. no der Course iwwer eng Distanz vun deemools 20,2 km net op derselwechter Plaz wéi de Start.

Lëtzebuerg hat vun Ufank u Coureure beim C.I. um Start. Schonn am Joer 1926 war et dem Jean-Pierre Engel, deemools nationale Champion am Cyclo-Cross, gelongen zu Paräis als Zweeten op de Podium vum C.I. ze klammen.

D'Editioun 1935 ass aus Lëtzebuerger Siicht besonnesch ervirzehiewen: mat de Bridder Arsène a Josy Mersch, souwéi de Bridder Pir a Mett Clemens hat Lëtzebuerg dat Joer souwuel zwéi Coureuren um Podium (1. Josy Mersch, 3. Arsène Mersch), wéi och d'Lännerklassement no Punkte gewonnen.Mersch, C. (2017): Le Critérium International de cross cyclo-pédestre, Championnat du Monde avant l'heure op medium.com

Et ass och bemierkenswäert, datt déi alleréischt Editioun vum C.I. nom Zweete Weltkrich am Joer 1947 an der Millebaach op engem Circuit am Bambësch organiséiert gouf.

Déi zwou lescht Editioune vum C.I. (1948 an 1949) waren dunn erëm zu Paräis, déi Kéier op engem Circuit am Bois de Vincennes. Dës Epreuve ass schlussendlech am Joer 1950 vun der éischter offizieller Cyclo-Cross-Weltmeeschterschaft vun der U.C.I. ersat ginn, déi um selwechte Circuit wéi d'Editioun vun 1949 ausgedroe gouf.

 Palmarès 
JoerDatumPlazGewënnerZweetenDrëttenEkippeklassement192417. FebruarSuresnes Gaston Degy Henri Moerenhout Théophile Van Eetvelde19258. FebruarSuresnes Henri Moerenhout Joseph Van Dam oder Verschidde jee no Quell Charles Martinet19267. FebruarSuresnes Francis Pélissier Jean-Pierre Engel Eugène Christophe1927 Net organiséiert19285. FebruarSuresnes Camille Foucaux Georges Ronsse Paul Le Drogo19293. FebruarSuresnes Camille Foucaux Charles Pélissier Auguste Segaud France19302. FebruarSuresnes Hilaire Berthellin Georges Ronsse Camille Foucaux 19318. FebruarSuresnes Henri Deconinck Camille Foucaux Georges Ronsse 19327. FebruarSuresnes Aubert Winsingues Hilaire Bertellin Henri Deconinck19335. FebruarSuresnes Sylvère Maes Karl Bosshard Walter Blattmann19344. FebruarSuresnes Maurice Seynaeve Sylvère Maes Kamiel Vermassen 19353. FebruarSuresnes Josy Mersch Charles Vaast Arsène Mersch 19369. FebruarSuresnes Maurice Seynaeve Robert Oubron Charles Vaast 19377. FebruarSuresnes Robert Oubron Kamiel Vermassen Dante Franzil 19386. FebruarSuresnes Robert Oubron Fritz Hartmann Jules Kneepkens 19395. FebruarSuresnes Charles Vaast Jules Kneepkens Kamiel Vermassen 1940 Net organiséiert19412 MäerzSuresnes Robert Oubron André Brulé Kléber Piot 1942Suresnes Robert Oubron Kléber Piot Georges Pieuzat1943-1946 Net organiséiert19479. FebruarMillebaach Jean Robic Roger Rondeaux Mario Covolo 19488. FebruarVincennes Roger Rondeaux Robert Oubron Max Breu 19493. MäerzVincennes Roger Rondeaux Jean Robic Frans Decoster 

 Kuckt och 

 Cyclocross-Weltmeeschterschaft

Kategorie:Vëloscourssen, déi net méi gefuer ginn
Kategorie:Cyclo-Cross